ai4bharat/Pralekha huggingface dataset:
अल्पसंख्यांक मंत्रालय
हज यात्रा 2021 साठी सौदी अरेबिया सरकारने जारी केलेल्या सर्व मार्गदर्शक सूचनांचे काटेकोर पालन केले जाईल: मुख्तार अब्बास नक्वी
हज यात्रा 2021 साठीची ऑनलाईन अर्जप्रक्रिया आजपासून सुरु
हज यात्रा 2021 साठीची ऑनलाईन अर्जप्रक्रिया आजपासून सुरु झाली. केंद्रीय अल्पसंख्याक मंत्री मुख्तार अब्बास नक्वी यांनी आज मुंबईत ही घोषणा करतांना, कोरोनाच्या पार्श्वभूमीवर हज यात्रेच्या नियमात झालेल्या महत्वपूर्ण बदलांची माहितीही दिली.
कोविडच्या पार्श्वभूमीवर, हज यात्रा 2021 साठी राष्ट्रीय आणि आंतरराष्ट्रीय प्रोटोकॉलच्या मार्गदर्शक सूचनांचे काटेकोर पालन करणे अनिवार्य आहे. यात्रेसाठी अर्ज करण्याची अंतिम तारीख 10 डिसेंबर 2020 असून हे अर्ज ऑनलाईन, ऑफलाईन किंवा हज मोबाईल ॲप वरून करता येणार आहेत, अशी माहिती नक्वी यांनी दिली.
हज यात्रा 2021 जून-जुलै महिन्यात होणार आहे. कोरोनाच्या पार्श्वभूमीवर, सर्व नागरिकांच्या आरोग्याची काळजी घेण्यासाठी, या यात्रेसाठीची संपूर्ण प्रक्रिया सौदी अरेबिया सरकार आणि भारत सरकारने जारी केलेल्या आवश्यक त्या मार्गदर्शक सूचनांचे पालन करुनच पूर्ण केली जात आहे, असे नक्वी यांनी सांगितले.
कोविड महामारीची साथ आल्यानंतर, अल्पसंख्याक व्यवहार मंत्रालय आणि इतर सबंधित मंत्रालयांसह सौदी अरेबियातील भारतीय दूतावास आणि जेद्दा येथील महावाणिज्य दुतावासाच्या प्रतिनिधींमध्ये चर्चा होऊन, 2021 साठीची नोंदणी प्रक्रिया ठरवण्यात आली आहे.
सध्याची विशिष्ट परिस्थिती लक्षात घेऊन, हजसाठी विशेष व्यवस्था करण्यात आली आहे,त्यानुसार, विशेष नियम, आरोग्य आणि वयाची बंधने, पात्रतेचे निकष या सर्व नियमात बदल करण्यात आला आहे, असेही त्यांनी सांगितले.
हजच्या संपूर्ण प्रवासातही कोविडच्या पार्श्वभूमीवर विशेष बदल करण्यात आले आहेत. यात निवास व्यवस्था, धर्मस्थळी राहण्याचा कालावधी, वाहतूक, आरोग्य आणि इतर सुविधांचा समावेश आहे.
हज यात्रा 2021 साठी सौदी अरेबिया सरकारने जारी केलेल्या सर्व मार्गदर्शक सूचनांचे काटेकोर पालन केले जाईल, असे त्यांनी सांगितले.प्रत्येक यात्रेकरूला प्रवासाला निघण्याच्या 72 तास आधी, कोरोनाची चाचणी करणे अनिवार्य असेल. तसेच त्यांना आपली PCR चाचणी निगेटिव्ह आल्याचे प्रमाणपत्र, प्रवासापूर्वीच सादर करावे लागेल.
कोरोनाची पार्श्वभूमी लक्षात घेऊन ही यात्रा सुरु करण्यासाठीची ठिकाणे, आता दहापर्यंत कमी करण्यात आली आहेत.याआधी 21 ठिकाणांहून ही यात्रा सुरु करता येत असे. मात्र आता मुंबई, अहमदाबाद, बंगळुरू, कोचीन, दिल्ली, गुवाहाटी, हैदराबाद, कोलकाता, लखनौ आणि श्रीनगर या ठिकाणांहून ही यात्रा सुरु करता येईल. मुंबई केंद्रावरुन महाराष्ट्र, गोवा, मध्यप्रदेश, छत्तीसगढ, दमण आणि दीव तसेच दादरा नगरहवेली येथील यात्रेकरू बसू शकतील.
ज्या मुस्लीम महिलांनी 2020 साली ‘मेहरम’  शिवाय यात्रा करण्यासाठी अर्ज केले होते, त्यांचे अर्ज 2021 साठीही वैध असतील, त्याशिवाय इतर महिलांचे नवे अर्जही स्वीकारले जातील. तसेच मेहरम शिवाय यात्रा करु इच्छीणाऱ्या सर्व महिलांना लॉटरी पद्धतीतून सवलत दिली जाईल.
सौदी अरेबियाचे मुंबईतील उपमहावाणिज्य दूत, मोहम्मद अब्दुल करीम अल-एन्काझी, अल्पसंख्याक मंत्रालयाचे वरिष्ठ अधिकारी आणि भारतीय हज समितीचे कार्यकारी प्रमुख एम ए खान यांच्यासह अनेक मान्यवर यावेळी उपस्थित होते.
M.ChopadeR.Aghor/P.Kor
पंतप्रधान कार्यालय
उत्तम आरोग्य आणि सुदृढतेसाठी योगाभ्यास करण्याचे पंतप्रधानांनी केले आवाहन
पंतप्रधान नरेंद्र मोदी यांनी म्हणाले की, सध्याच्या काळात असंसर्गजन्य आणि जीवनशैलीमुळे संबंधित आजार वाढत असताना योग अधिक महत्त्वाचा झाला आहे. मोदी यांनी जनतेला आवाहन केले आहे की उत्तम आरोग्य आणि निरामय जीवनासाठी योग करण्याची सवय ठेवा. त्यांनी योग संदर्भातील एक चित्रफीत देखील सामायिक केली आहे.
ट्विट संदेशात पंतप्रधान म्हणाले;
“सध्याच्या युगात, विशेषतः तरुणांमध्ये असंसर्गजन्य आणि जीवनशैलीशी संबंधित आजार आजार वाढत असताना योगाचे महत्त्व अधिकच वाढले आहे.”
जलशक्ती मंत्रालय
परतलेल्या मजुरांना गरीब कल्याण रोजगार अभियानाअंतर्गत घरगुती नळ जोडणीच्या कामाद्वारे उपजीविकेच्या संधी
नवी दिल्ली, 5 जुलै 2020
संपूर्ण जग कोरोना विषाणूशी लढा देत असताना पंतप्रधान नरेंद्र मोदी यांच्या नेतृत्वाखालील केंद्र सरकार या आव्हानाचे विशेषतः ग्रामीण भागासाठी उपजीविका तरतुद आणि ग्रामीण अर्थव्यवस्थेला चालना देण्यासाठीच्या योजना आखून संधीत परिवर्तन करत आहे. या संदर्भात 20 जून 2020 रोजी गरीब कल्याण रोजगार अभियान सुरु करण्यात आले. घरी परतलेल्या स्थलांतरित मजुरांना आणि त्यांच्याप्रमाणेच परिणाम झेलणाऱ्या ग्रामीण नागरिकांसाठी स्थानिक रोजगार निर्माण करण्यासाठी उपजीविकेच्या संधी निर्माण करण्यासाठी व्यापक सार्वजनिक कामे सुरु करण्याच्या उद्देशाने हे अभियान सुरु करण्यात आले आहे. 125 दिवस चालणाऱ्या या कालबद्ध अभियानात बिहार, झारखंड, मध्य प्रदेश, ओडिशा, राजस्थान आणि उत्तर प्रदेश या सहा राज्यांतील 27 आकांक्षी जिल्ह्यांसह 116 जिल्ह्यात लक्ष्यकेंद्री अंमलबजावणी केली जाणार आहे.
या अभियानाचा भाग म्हणून जल जीवन मिशन अंतर्गत ग्रामीण भागातल्या प्रत्येक घराला नळ जोडणी देण्याचे उद्दिष्ट ठेवले असून कुशल, अर्ध कुशल आणि परतलेल्या स्थलांतरिताना पिण्याच्या पाणी पुरवठ्यासंदर्भात मोठी संधी पुरवण्यात येत आहे. या जिल्ह्यातील गावांमध्ये काम सुरु करावे अशी विनंती राज्यांना करण्यात आली असून यामुळे घरांना पुरेशा प्रमाणात पाणी सुनिश्चित करण्याबरोबरच परतलेल्या स्थलांतरितांना रोजगार पुरवण्याठीही मदत होणार आहे. राज्यांनी सध्याच्या नळ पाणी योजनात वृद्धी करून किंवा रेट्रोफिटिंग करत सहजसाध्य कामे हाती घेण्याला प्राधान्य द्यावे असे सुचवण्यात आले आहे, ज्यामुळे ‘हर घर जल गाव’ म्हणजेच गावात 100% घरगुती नळ जोडणी देणारे गाव होईल. गरीब आणि वंचित गावात उर्वरित घरांना सध्याच्या नळ पाणी पुरवठा योजना यंत्रणेच्या रेट्रोफिटिंग द्वारे घरगुती जोडणी देण्यासाठी अमाप संधी आहे.
हे अभियान कालबद्ध आणि विशिष्ट उद्देशकेन्द्री असल्याने त्याच्या यशस्वी अंमलबजावणीसाठी निर्धारित आखणी आवश्यक आहे. प्रत्येक गरीब कल्याण रोजगार अभियान गावात उपलब्ध करण्यात येणाऱ्या घरगुती नळ जोडणी संख्या, गावात, विभागात आणि जिल्ह्यासाठी 100 % एफएचटीसी योजनेसाठीच्या कामामुळे परतलेल्या कुशल, अर्ध कुशल, अकुशल मजुरांना रोजगाराच्या संधी उपलब्ध होतील. हेच या अभियानाचे फलित आणि प्रमुख कामगिरी निर्देशक असून राज्यांना याच मुद्यांवर काम करण्यासाठी सांगण्यात आले आहे. स्थानिक लोकांना प्लम्बिंग, दगड काम, विद्युत विषयक काम, पंप काम यासारख्या बाबींचे प्रशिक्षण देण्यात येत आहे ज्यामुळे त्यांना हे कौशल्यप्राप्त होऊन पाणी पुरवठ्याशी सबंधित कामासाठी कुशल मनुष्य बळ उपलब्ध होईल. याशिवाय ग्राम कृती आराखडा, ग्राम पंचायत सदस्य, ग्राम पाणी आणि स्वच्छता समिती, पाणी समिती क्षमता निर्माण इत्यादी कामे पूर्ण करण्यात येणार आहेत. या अभियानासाठी आकांक्षी जिल्ह्यांवर विशेष लक्ष देण्यात येत आहे. जल जीवन मिशन अंतर्गत पहिली आढावा बैठक या राज्यांसमवेत घेण्यात आली असून, आकांक्षी जिल्ह्यांवर विशेष लक्ष केंद्रित करत अभियानाच्या अंमलबजावणीसाठी पाक्षिक जिल्हा आणि गावनिहाय आराखडा तयार करण्याच्या सूचना देण्यात आल्या आहेत.
या महत्वाकांक्षी अभियानामुळे जल जीवन मिशनच्या अंमलबजावणीतून ग्रामीण जनतेला घरगुती नळ जोडणी पुरवून त्यांचे जीवनमान उंचावण्याबरोबरच ग्रामीण रोजगार निर्मिती होऊन गर्मीन अर्थव्यवस्थेला चालनाही मिळणार आहे.
S.Thakur/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
त्रि- सेवा कमांडर्स परिषद -2023  परिषद
नवी दिल्ली, 4 ऑक्टोबर 2023
हवाई दलाच्या पश्चिम विभागाच्या नेतृत्वाखाली नवी दिल्लीच्या सुब्रतो पार्क येथे काल आणि आज त्रि- सेवा कमांडर्स परिषद -2023  ही परिषद भरली होती. या दोन दिवसीय परिषदेचे आयोजन हवाई दलाचे पश्चिम विभागप्रमुख एअर मार्शल पीएम सिन्हा यांनी केले. चीफ ऑफ डिफेन्स स्टाफ जनरल अनिल चौहान कार्यक्रमाच्या अध्यक्षस्थानी होते.
परिषदेत अधिकाऱ्यांनी सध्याच्या भू-राजकीय परिस्थितीचा आढावा घेतला. हिताच्या क्षेत्रात मोहिमांसाठीची सज्जता आणि मोहीम अंमलबजावणीत समन्वय वाढवण्याच्या मार्गावर यावेळी चर्चा झाली. आपल्या सीमांची अखंडता कायम राखणे आणि धोके कमी करण्यावरही चर्चा झाली. सौहार्दपूर्ण वातावरणात चर्चा आणि विचारांची मुक्त देवाणघेवाण झाली.
N.Chitale/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 39
आरोग्य आणि कुटुंब कल्याण मंत्रालय
कोविड - 19 अद्ययावत माहिती
नवी दिल्ली, 21 नोव्हेंबर 2021
राष्ट्रव्यापी लसीकरण अभियानाअंतर्गत आत्तापर्यंत 116.50 कोटी कोविड प्रतिबंधक लसीच्या मात्रा देण्यात आल्या
रुग्ण बरे होण्याचा दर सध्या 98.30 टक्के आहे; मार्च 2020 पासून हा दर सर्वात अधिक
गेल्या 24 तासात बरे झालेल्या रूग्णांची एकूण संख्या 12,329 पर्यंत वाढल्याने कोविडमुक्त झालेल्यांची एकूण संख्या 3,39,22,037
गेल्या 24 तासामध्ये 10,488 नव्या रूग्णांची नोंद
भारतातील सक्रिय रूग्णसंख्या 1,22,714 गेल्या 531 दिवसांतील सर्वात कमी
सक्रिय रुग्णसंख्या एकूण रुग्णसंख्येच्या सध्या एक टक्क्यांपेक्षाही कमी आहे. सध्या हा दर 0.36 टक्के आहे. मार्च 2020 पासून हा दर सर्वात कमी
दैनंदिन ‘पॉझिटिव्हिटी दर  इतका असून गेल्या 48 दिवसांपासून हा दर 2 टक्के पेक्षा कमी
साप्ताहिक पॉझिटिव्हिटी दर  इतका आहे, गेल्या 58 दिवसांपासून हा दर 2 टक्क्यांपेक्षा कमी
आत्तापर्यंत एकूण 63.16 कोटी चाचण्या करण्यात आल्या
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 219.32 कोटी मात्रांचा टप्पा केला पार
12 ते 14 वयोगटातील 4.11 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 26,625
गेल्या 24 तासांत देशात 2,401 नव्या कोरोना बाधित रुग्णांची नोंद
रुग्ण बरे होण्याचा दर सध्या 98.76%
सध्याचा साप्ताहिक पॉझिटिव्हिटी दर 1.05%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 219.32  कोटींचा टप्पा पार केला आहे.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4.11  कोटीहून अधिक किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415328
|
|
2nd Dose
|
|
10120023
|
|
Precaution Dose
|
|
7057717
|
|
FLWs
|
|
1st Dose
|
|
18437029
|
|
2nd Dose
|
|
17718625
|
|
Precaution Dose
|
|
13719631
|
|
Age Group 12-14 years
|
|
1st Dose
|
|
41145476
|
|
2nd Dose
|
|
32123608
|
|
Age Group 15-18 years
|
|
1st Dose
|
|
61985987
|
|
2nd Dose
|
|
53240838
|
|
Age Group 18-44 years
|
|
1st Dose
|
|
561375312
|
|
2nd Dose
|
|
516151205
|
|
Precaution Dose
|
|
99396468
|
|
Age Group 45-59 years
|
|
1st Dose
|
|
204043370
|
|
2nd Dose
|
|
197042306
|
|
Precaution Dose
|
|
50266546
|
|
Over 60 years
|
|
1st Dose
|
|
127677804
|
|
2nd Dose
|
|
123196281
|
|
Precaution Dose
|
|
48105084
|
|
Precaution Dose
|
|
21,85,45,446
|
|
Total
|
|
2,19,32,18,638
भारतातील रुग्णसंख्या सध्या 26,625 इतकी आहे, ती देशाच्या एकूण रुग्णसंख्येच्या तुलनेत 0.06% इतकी आहे.
परिणामी, भारतात रुग्ण बरे होण्याचा दर 98.76% झाला आहे.
गेल्या 24 तासांत 2,373 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,73,308 झाली आहे.
गेल्या 24 तासात 2,401 नव्या कोरोना रुग्णांची नोंद झाली.
गेल्या 24 तासात एकूण 2,31,622 चाचण्या करण्यात आल्या. भारताने आतापर्यंत एकूण 89.86  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.05% तर दैनंदिन पॉझिटिव्हिटी दर 1.04% आहे.
संरक्षण मंत्रालय
भारतीय लष्कराने आज 9 ऑक्टोबर 2022 रोजी 73 वा प्रादेशिक सेना स्थापना दिन साजरा केला
देशभरात आज 73 वा प्रादेशिक सेना स्थापना दिन साजरा करण्यात आला. आजच्याच दिवशी 1949 साली देशाचे पहिले गव्हर्नर जनरल सी राजगोपालाचारी यांनी या सैन्याची स्थापना केली होती. यानिमित्त, प्रादेशिक सैन्यदलाचे महासंचालक लेफ्टनंट जनरल प्रीत मोहिन्द्रा सिंग यांनी राष्ट्रीय युद्धस्मारकात जाऊन, प्रादेशिक लष्कराच्या शहीद जवानांना पुष्पचक्र अर्पण केले.
स्थापना दिनाचा कार्यक्रम, 7 ऑक्टोबरपासूनच सुरु झाला. नवी दिल्लीत भट्टी माईन्स परिसरात 10 हजार रोपांची लागवड करण्यात आली. प्रादेशिक सैन्यदलाच्या परिसंस्था कृती दलाने, आतापर्यन्त देशभरात साडे आठ कोटी रोपट्यांची लागवड केली आहे . आठ ऑक्टोबर रोजी अधिकारी वर्ग, त्यांचे कुटुंबीय आणि वीर नारी यांनी राष्ट्रपती आणि सैन्यदल प्रमुख द्रौपदी मुर्मू यांची भेट घेतली. त्याशिवाय, 124 इन्फट्री बटालियनच्या सर्व श्रेणीतले जवान आणि त्यांच्या कुटुंबीयांनी रक्तदान शिबिरात सहभाग घेतला.
प्रादेशिक सैन्यात 'भूमिपुत्र' या संकल्पनेवर आधारित 'होम अँड हर्थ' बटालियन व्यतिरिक्त भारतीय सैन्याच्या विविध रेजिमेंटशी संलग्न अनेक इन्फट्री  आणि अभियंता युनिट्स आहेत.
प्रादेशिक सैन्याच्या 10 परिसंस्था बटालियन्स देखील आहेत ज्या देशातील पर्यावरणाच्या पुनरुज्जीवनासाठी नापिक आणि दुर्गम भागात वनीकरण तसेच, पाणथळ प्रदेशांचे पुनरुज्जीवन करतात. जलस्रोतांचा पुनर्संचय करत स्वच्छ गंगा प्रकल्पात योगदान देत आहेत. प्रादेशिक सैन्य बटालियन्स भारतीय रेल्वे आणि तेल क्षेत्रातील सार्वजनिक क्षेत्रातील उपक्रमांचा भाग म्हणून विशेष कार्ये देखील करतात.
इलेक्ट्रॉनिक्स आणि माहिती तंत्रज्ञान मंत्रालय
आधारची कागदपत्रे अद्ययावत करण्याबाबत
नवी दिल्ली, 10 नोव्हेंबर 2022
गेल्या दशकात आधार क्रमांक हा भारतातील रहिवाशांच्या ओळखीचा पुरावा म्हणून उदयास आला आहे. अनेक सरकारी योजना आणि सेवांचा लाभ घेण्यासाठी आधार क्रमांकाचा वापर केला जातो.
ज्या रहिवाशांनी 10 वर्षांपूर्वी आधार क्रमांक घेतला आहे आणि ज्यांनी तेव्हापासून ते कधीच अद्ययावत केलेले नाहीत, अशा आधार क्रमांक धारकांना त्यांच्या कागदपत्रांच्या अद्ययावतीकरणासाठी प्रोत्साहित केले जाते.
मात्र ही प्रक्रिया अनिवार्य करण्यात आल्याचे चुकीचे वृत्त गुरुवारी काही वृत्तपत्रांनी दिले आहे. या चुकीच्या वृत्ताकडे आणि समाज माध्यमांतील पोस्ट्सकडे दुर्लक्ष करण्याची सूचना करण्यात आली आहे.
युनिक आयडेंटिफिकेशन अथॉरिटी ऑफ इंडिया  ने यापूर्वी एक प्रसिद्धीपत्रक जारी केले आहे. आधार कागदपत्रे अद्ययावत ठेवण्यासाठी आपण रहिवाशांना आवाहन आणि प्रोत्साहित करत आहोत, असे त्यात युआयडीएआयने अधोरेखित केले आहे. रहिवासी दर 10 वर्षांनी आधार कागदपत्रे अद्ययावत करू शकतात हे नुकत्याच जारी केलेल्या राजपत्रित अधिसूचनेत स्पष्टपणे नमूद केले आहे.
त्यामुळे राहणीमान सुलभ होण्यास, उत्तम सेवा प्रदान करण्यात मदत होते आणि अचूक प्रमाणीकरण होते. युआयडीएआयने नेहमीच रहिवाशांना त्यांची कागदपत्रे अद्ययावत ठेवण्यासाठी प्रोत्साहित केले आहे आणि ही अधिसूचना त्या दिशेने आणखी एक पाऊल आहे.S.Kakade/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 209
शिक्षण मंत्रालय
2019-20 या शैक्षणिक वर्षासाठी नवोदय विद्यालयात अतिरिक्त 5000 जागांना मनुष्यबळ विकास मंत्रालयाची मंजुरी
नवी दिल्ली, 7 जानेवारी 2019
2019-20 या वर्षासाठी जवाहर नवोदय विद्यालयात 5000 जागा वाढविण्याला मंजुरीची घोषणा केंद्रीय मनुष्यबळ विकास मंत्री प्रकाश जावडेकर यांनी आज केली.
गुणवान ग्रामीण मुलांसाठी जवाहर नवोदय विद्यालय या निवासी शाळांमध्ये सध्या 46,600 जागा असून यात नवीन 5000 जागांची भर पडल्यानंतर 2019-20 या शैक्षणिक वर्षापासून 51,000 जागा उपलब्ध होतील.
गेल्या चार वर्षात 9000 जागांची भर घालण्यात आली असून आजच्या 5000 जागा एकत्र करता पंतप्रधान नरेंद्र मोदी यांच्या नेतृत्वाखाली सरकारच्या काळात जवाहर नवोदय विद्यालयात एकूण 14,000 जागांची भर पडली आहे.
ग्रामीण विद्यार्थ्यासाठी दर्जेदार शिक्षणाचा हा मोठा विस्तार असून या जवळजवळ मोफत निवासी शाळांमधून ग्रामीण भागातल्या गुणवान मुलांना दर्जेदार शिक्षणाची अधिक संधी उपलब्ध होईल असा विश्वास केंद्रीय मनुष्यबळ विकास मंत्री प्रकाश जावडेकर यांनी व्यक्त केला.
B.Gokhale/N.Chitale/P.Malandkar
(Visitor Counter : 99
दूरसंचार आणि माहिती तंत्रज्ञान मंत्रालय
इंडिया पोस्ट आता कोट्यवधी व्यापाऱ्यांसाठी बनले लॉजिस्टिक भागीदार
नवी दिल्ली, 9 मे 2023
केंद्रीय दूरसंचार राज्यमंत्री देवुसिंह चौहान यांच्या उपस्थितीत आज नवी दिल्ली येथे इंडिया पोस्ट विभागाने अखिल भारतीय व्यापारी महासंघ  आणि ट्रिप्टा टेक्नोलॉजीज यांच्याशी सामंजस्य करार केला. या करारान्वये ‘भारत ईमार्ट’ या पोर्टलचे कामकाज सुरु करण्यात आले आहे. या पोर्टलच्या माध्यमातून व्यापाऱ्यांच्या कार्यस्थळावरुन मालाची खेप उचलली जाण्याची सोय झाली असून देशभरात जेथे हा माल पोहोचणे अपेक्षित आहे तेथे पोहोचण्याची सुनिश्चिती झाली आहे. या सुविधेचा लाभ सीएआयटीशी जोडल्या गेलेल्या सुमारे आठ कोटी व्यापाऱ्यांना होईल असा अंदाज आहे.
इंडिया पोस्टने नुकतेच माल पाठविणारे आणि घेणारे यांच्या ठिकाणी अनुक्रमे पार्सलचे पिकअप आणि वितरण करण्याची सेवा पुरविण्यासाठी सरकारी ई-बाजार , भारतीय आदिवासी सहकारी विपणन विकास महासंघाची प्रादेशिक केंद्रे यांच्याशी अशाच प्रकारचे करार केले आहेत. केंद्रीय वाणिज्य मंत्रालयातर्फे विकसित होणाऱ्या डिजिटल वाणिज्य मंचासाठीच्या ओपन नेटवर्कमध्ये इंडिया पोस्ट हे लॉजिस्टिक सेवा पुरवठादार म्हणून लवकरच सहभागी होणार आहे.
आजच्या कार्यक्रमात बोलताना केंद्रीय दूरसंचार राज्यमंत्री म्हणाले की टपाल विभागाने काळाबरोबर आणि जनतेच्या मागणीनुसार स्वतःमध्ये परिवर्तन घडवून आणले आहे. तंत्रज्ञानाचा समावेश तसेच नव्या सेवांची सुरुवात यामुळे इंडिया पोस्ट आता आधुनिक आणि बहुविध प्रकारच्या सेवांचा पुरवठादार विभाग झाला आहे. आज या विभागाद्वारे बँकिंग, विमा या सुविधांसोबतच सरकारतर्फे चालविण्यात येणाऱ्या अनेक कल्याणकारी योजनांचा लाभ देशाच्या कानाकोपऱ्यातील नागरिकांना मिळवून देण्यासाठी कार्यरत आहे अशी माहिती त्यांनी दिली.
केंद्रीय राज्यमंत्री म्हणाले की, या विभागाने कोविड-19 च्या काळात तंत्रज्ञानाची मदत घेऊन डिजिटल आर्थिक व्यवहार तसेच ऑनलाईन सेवा वितरण सुरु करून या संकटाचे संधीमध्ये रुपांतर केले.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
पंतप्रधान कार्यालय
पंतप्रधान 24 एप्रिल रोजी स्वामित्व योजनेंतर्गत ई-मालमत्ता कार्डचे वितरण करणार
पंतप्रधान राष्ट्रीय पंचायत पुरस्कार 2021 देखील प्रदान करणार
नवी दिल्ली, 23 एप्रिल 2021
पंतप्रधान नरेंद्र मोदी 24 एप्रिल 2021 रोजी  व्हिडिओ कॉन्फरन्सिंगद्वारे दुपारी 12 वाजता स्वामित्व योजनेंतर्गत ई-मालमत्ता कार्डचे वितरण करणार आहेत. यावेळी 4.09 लाख मालमत्ताधारकांना ई-मालमत्ता कार्ड दिली जातील, याद्वारे देशभरात स्वामित्व योजनेची देशभरात अंमलबजावणी देखील सुरु होईल. केंद्रीय मंत्री नरेंद्र सिंह तोमर देखील या कार्यक्रमाला उपस्थित राहतील.
पंतप्रधान राष्ट्रीय पंचायती राज दिनानिमित्त राष्ट्रीय पंचायत पुरस्कार 2021 देखील प्रदान करणार आहेत. राष्ट्रीय पंचायत पुरस्कार 2021 खालील श्रेणींमध्ये देण्यात येत आहेत: दीन दयाळ उपाध्याय पंचायत सशक्तीकरण पुरस्कार , नानाजी देशमुख राष्ट्रीय गौरव ग्रामसभा पुरस्कार , ग्रामपंचायत विकास योजना पुरस्कार , बाल-स्नेही ग्रामपंचायत पुरस्कार  आणि ई-पंचायत पुरस्कार .
पंतप्रधान, 5 लाख रुपये ते 50 लाख रुपयांपर्यंतच्या पुरस्कारांची रक्कम एक बटण दाबून संबंधित पंचायतींना हस्तांतरित करतील. ही रक्कम तात्काळ संबंधित पंचायतीच्या बँक खात्यात जमा केली जाईल. पहिल्यांदाच अशा प्रकारे पुरस्कार प्रदान होत आहेत.
स्वामित्व योजने विषयी
सामाजिक-आर्थिकदृष्ट्या सक्षम आणि स्वावलंबी ग्रामीण भारताला प्रोत्साहन देण्यासाठी पंतप्रधानांनी 24 एप्रिल 2020 रोजी केंद्रीय क्षेत्र योजना म्हणून स्वामित्व  योजनेचे उद्घाटन केले. या योजनेत मॅपिंग आणि सर्वेक्षण या आधुनिक तंत्रज्ञानाचा वापर करून ग्रामीण भारताचा कायापालट करण्याची क्षमता आहे. या योजनेने कर्ज आणि इतर आर्थिक लाभ घेण्यासाठी ग्रामस्थांचा मालमत्तेला आर्थिक संपत्ती म्हणून वापरण्याचा मार्ग मोकळा केला आहे. 2021-2025 दरम्यान संपूर्ण देशातील सुमारे 6.62 लाख गावांचा या योजनेत समावेश केला जाईल.
2020-2021 या कालवधीत या योजनेचा प्रायोगिक टप्पा महाराष्ट्र, कर्नाटक, हरियाणा, उत्तर प्रदेश, उत्तराखंड, मध्य प्रदेश आणि पंजाब व राजस्थानमधील निवडक खेड्यांमध्ये राबविण्यात आला.S.Patil/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
जैवतंत्रज्ञान विभागाने चार कोविड-19 जैव-बँकांची केली सुरुवात
नवी दिल्ली, 30 मे 2020
कोविड-19 महामारीचा प्रकोप शमविण्यासाठी लस, निदान व उपचार या तीनही पातळ्यांवर संशोधन आणि प्रगतीच्या दिशेने प्रयत्न सुरू आहेत. कोविड-19 बाधितांचे नमुने हे संशोधनासाठी मोलाचे आहेत. कोविड-19 बाधितांकडून मिळालेले जैव नमुने आणि माहिती ही संशोधनात्मक कामासाठी पुरविण्याबाबत दिशादर्शक नियमावली, निती आयोगाने नुकतीच जाहीर केली. कॅबिनेट सचिवांच्या सुचनेप्रमाणे भारतीय वैद्यकीय संशोधन परिषदेने  कोविड-19 बाधितांचे वैद्यकिय परिक्षण नमुने  जमा करणे, साठवणे व देखरेख करणे, यासाठी 16 जैवकोश/'बायोरिपॉझिटरी'ना परवानगी दिली आहे.
हे 16 जैवकोश पुढीलप्रमाणे ICMR– 9, DBT– 4 आणि CSIR– 3. जैवतंत्रज्ञान विभागाच्या अधिकारकक्षेत चार जैवकोश उपलब्ध आहेत. ते पुढीलप्रमाणे NCR-जैवतंत्रज्ञान विज्ञान समूह,  THSTI, फरिदाबाद – वैद्यकीय परिक्षण नमुने,  RCB फरिदाबाद – विषाणू नमूने, जीवविज्ञान संस्था, भुवनेश्वर, INStem बेंगळुरू आणि IlBS, नवी दिल्ली घशातील तसेच नासिकामार्गातील स्रावाचे नमुने, फुफ्फुसातील स्रावाचे नमुने, थुंकी, रक्त, मुत्र व मल यांचे नमुने जमा तसेच जतन करण्यासाठी, जेणेकरून हे नमुने पुढील योग्य निदान, उपचार आणि लस यांच्या संशोधनासाठी वापरता येतील. नमुने जमवणे, एका ठिकाणहून दुसरीकडे नेणे, परिक्षणयोग्य भाग वेगळा काढणे, जतन करणे तसेच विभागणे, यासाठी वर उल्लेख केलेल्या सुविधा एकसमान मानक प्रक्रिया आकाराला आणतील. कोविड-19 वर लस, उपचार आणि हाताळण्यासंबधी घेण्याची काळजी, यासाठी अगदी नासिका द्राव नमुने ते कोरोनो विषाणू नमुन्यांवर काम करताना BSL-3 नियमावली पाळणे, यासाठी या जैवकोशांची भूमिका महत्वाची असेल. या कोविड-19 साठी असलेल्या जैवकोश सुविधांना जैवतंत्रज्ञान विभागाचे सुनियोजित भविष्यकालीन योजनेद्वारे सहाय्य मिळेल. त्यामुळे नवनवीन तांत्रिक शोध पुढे येण्यास मदत होईल. या वर उल्लेख केलेल्या जैवकोशातील वैद्यकीय परिक्षण नमुने संबधित संस्थांना संशोधन आणि विकास कामासाठी उपयोगी पडतील.
त्याशिवाय निदान, उपचार आणि लस यासंबधीत शैक्षणिक, औद्योगिक आणि व्यावसायिक उपयोजनासाठी उपलब्ध करून देण्याचे आधिकारही त्यांना देण्यात आले आहेत. अर्थात त्यासाठी केलेल्या विनंतीमागील हेतूंची पूर्णपणे छाननी करून आणि त्याचा देशाला उपयोग होईल याची खातरजमा केल्यावरच ते उपलब्ध करता येतील. वैद्यकीय परिक्षण आणि विषाणू नमूने वापरासाठी उपलब्ध करून देणे, हे नवे तंत्रज्ञान आणि संशोधनासाठी शास्त्रज्ञांना, नवउद्योजकांना तसेच उद्योग क्षेत्राला उपयोगी पडतील. आत्मनिर्भर भारत उभारणीच्या प्रवासातील हे एक महत्वाचे पाऊल आहे.
S.Pophale/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 256
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 193.28 कोटी मात्रांचा टप्पा केला पार
12 ते 14 वयोगटातील 3.37 कोटींपेक्षा जास्त किशोरवयीन मुलांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 17,087
गेल्या 24 तासात 2,828 नव्या कोरोना रुग्णांची नोंद
रुग्ण बरे होण्याचा दर सध्या 98.74%
सध्याचा साप्ताहिक पॉझिटिव्हिटी दर 0.56%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 193.28  कोटींचा टप्पा पार केला आहे. 2,44,88,568 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.37  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10406894
|
|
2nd Dose
|
|
10039268
|
|
Precaution Dose
|
|
5205957
|
|
FLWs
|
|
1st Dose
|
|
18418946
|
|
2nd Dose
|
|
17582714
|
|
Precaution Dose
|
|
8653922
|
|
Age Group 12-14 years
|
|
1st Dose
|
|
33783574
|
|
2nd Dose
|
|
16042506
|
|
Age Group 15-18 years
|
|
1st Dose
|
|
59428860
|
|
2nd Dose
|
|
45591799
|
|
Age Group 18-44 years
|
|
1st Dose
|
|
557103906
|
|
2nd Dose
|
|
489674308
|
|
Precaution Dose
|
|
822917
|
|
Age Group 45-59 years
|
|
1st Dose
|
|
203241493
|
|
2nd Dose
|
|
190773988
|
|
Precaution Dose
|
|
1364997
|
|
Over 60 years
|
|
1st Dose
|
|
127084120
|
|
2nd Dose
|
|
118983051
|
|
Precaution Dose
|
|
18640857
|
|
Precaution Dose
|
|
3,46,88,650
|
|
Total
|
|
1,93,28,44,077
भारतातील रुग्णसंख्या सध्या 17,087 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासात 2,035 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,11,370 झाली आहे.
गेल्या 24 तासात 2,828 नव्या कोरोना रुग्णांची नोंद झाली.
गेल्या 24 तासात एकूण 4,74,309 चाचण्या करण्यात आल्या. भारताने आतापर्यंत एकूण 84.97  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 0.56% तर दैनंदिन पॉझिटिव्हिटी दर 0.60% आहे.
पंतप्रधान कार्यालय
चित्रकूट इथे रस्ते अपघातात झालेल्या जीवितहानीबद्दल पंतप्रधानांकडून शोक व्यक्त
नवी दिल्ली, 9 जुलै 2022
उत्तरप्रदेशात चित्रकूट इथे झालेल्या रस्ते अपघातातील जीवितहानी विषयी पंतप्रधान नरेंद्र मोदी यांनी शोक व्यक्त केला आहे.
“चित्रकूट इथे राष्ट्रीय महामार्गावर झालेला अपघात अतिशय वेदनादायी आहे. या दुर्घटनेत ज्यांनी आपल्या जवळच्या व्यक्तींना गमावले आहे, त्यांच्या दु:खात मी सहभागी आहे. जखमींना, लवकरात लवकर बरे वाटावे, अशी प्रार्थना मी करतो.”
असे पंतप्रधानांचे ट्विट, त्यांच्या कार्यालयाने प्रसिद्ध केले आहे.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(